
Text rozhodnutia
Súd: Krajský súd Bratislava Spisová značka: 5S/154/2013 Identifikačné číslo súdneho spisu: 1013201097 Dátum vydania rozhodnutia: 31. 03. 2015 Meno a priezvisko sudcu, VSÚ: JUDr. Dáša Filová ECLI: ECLI:SK:KSBA:2015:1013201097.1 Uznesenie Krajský súd v Bratislave v právnej veci žalobcu: J.. H. U., Ľ. K. XXX/X, XXX XX Q., proti žalovanému: Ministerstvo dopravy, výstavby a regionálneho rozvoja Slovenskej republiky, Námestie slobody 6, 810 05 Bratislava, o preskúmanie zákonnosti rozhodnutia žalovaného č. 12759/2013/B622/SV/z.19108/Pek zo dňa 3.4.2013, takto r o z h o d o l : Súd konanie z a s t a v u j e . Žiaden z účastníkov n e m á právo na náhradu trov konania. o d ô v o d n e n i e : Žalobou doručenou tunajšiemu súdu dňa 5.6.2013 faxom, písomne doplnenou dňa 6.6.2013, sa žalobkyňa domáhala preskúmania rozhodnutia žalovaného č. 12759/2013/B622/SV/z.19108/Pek zo dňa 3.4.2013, ktorým bolo zamietnuté odvolanie žalobkyne a potvrdené rozhodnutie Krajského stavebného úradu v Nitre, odboru štátnej stavebnej správy č. KSUNR-2012-754-014 zo dňa 30.11.2012. Prvostupňovým rozhodnutím bolo rozhodnuté, že žalobkyňa nie je účastníčkou stavebného konania č. SP 15544/2006 o povolení stavby „Hypermarket TESCO - Dostavba obchodnej zóny“ v k.ú. Q.. Podaním doručeným tunajšiemu súdu dňa 23.3.2015, ešte pred pojednávaním, vzala žalobkyňa žalobu späť. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobkyňa vzala späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené a žalovanému trovy nevznikli. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

